Document ID: /roh_data/filtered/fineweb-2-filterrobots_roh.jsonl.gz/9513

Cuort avant la capitulaziun – fuondond üna famiglia in üna chasa seriala cun veranda vaidrifichada coura ill’agglomeraziun – as preoccupan Diego Valsecchi e Pascal Nater da lur aignas perspectivas in quist pajais chi celebrescha la mediocrità. Cun lur istorgias e chansons perscruteschna las chaschuns e las radschuns da quist’amur talmaing inragischada e tradida daspö generaziuns e legitimada tantas jadas, e quai eir amo democraticamaing. Els tschantschan e chantan da l’amur svizra per tuot quai chi vain nivellà ed as dumondan: Perche tschernina adüna il cumpromiss? E perche til dechantaina adüna be cun vusch esitanta? Sarcastic-scharmant as chantna in crusch ed a travers tras quist pajais muot e’s rechattan dandettamaing qua, aint il uossa.
teater
Mona Petri, Diego Valsecchi, Anne Weinknecht, Johannes Rieder, Ewald Palmetshofer
Recital teatral da chant
Diego Valsecchi, Pascal Nater, Olivier Bachmann